KCR की पार्टी का स्टीयरिंग ओवैसी के हाथ; BRS सरकार की उल्टी गिनती शुरू
Amit Shah Telangana Rally Update: अमित शाह ने कहा है कि अगर तेलंगाना में भाजपा सत्ता में आई तो मुस्लिम आरक्षण खत्म कर देगी। KCR की भ्रष्ट सरकार की उल्टी गिनती शुरू हो चुकी है। 
केंद्रीय गृह मंत्री अमित शाह ने रविवार को कहा- अगर तेलंगाना में भाजपा की सरकार बनी तो राज्य में मुस्लिम आरक्षण खत्म कर देंगे। पिछले 8-9 सालों से चल रही KCR की भ्रष्ट सरकार की उल्टी गिनती शुरू हो चुकी है। शाह तेलंगाना के चेवेल्ला में जनसभा को संबोधित कर रहे थे।
शाह ने कहा- KCR की पार्टी BRS का चुनाव चिह्न कार है। इस कार की स्टीयरिंग मजलिस (ओवैसी) के पास है। अब स्टीयरिंग मजलिस के पास है तो कार की दिशा अच्छी हो सकती है क्या? ये भारत का नक्शा भी बनाते हैं तो उसमें कश्मीर आजाद होता है। आजाद कश्मीर बताकर इन्होंने भारत का अपमान किया है।
लोगों का ध्यान हटाने के लिए पार्टी का नाम बदला
शाह ने कहा- पूरी दुनिया KCR की पार्टी के खिलाफ लोगों के गुस्से को देख रही है। लोगों को KCR और उनके परिवार के भ्रष्टाचार के बारे में पता चल गया है। लोगों का ध्यान भटकाने के लिए KCR ने अपनी पार्टी तेलंगाना राष्ट्र समिति (TRS) का नाम बदलकर भारत राष्ट्र समिति (BRS) कर दिया है। उन्होंने कहा कि भाजपा तेलंगाना में सरकार बनाएगी, जिसके बाद भ्रष्टाचारियों को जेल में डाल दिया जाएगा।
KCR को गद्दी से उतारने तक लड़ाई नहीं रुकेगी
अमित शाह ने कहा कि KCR ने तेलंगाना भाजपा अध्यक्ष बंदी संजय को जेल में डाल दिया। उन्हें लगता है कि भाजपा कार्यकर्ता जेल जाने से डरते हैं। उन्होंने KCR को चेतावनी देते हुए कहा- कान खोल कर सुन लो, भाजपा का कोई भी कार्यकर्ता आपके अत्याचार और जुर्म से नहीं डरता है। आपको गद्दी से उतारने तक हमारी लड़ाई नहीं रुकेगी।
ये खबरें भी पढ़ सकते हैं...
बंगाल में शाह बोले- भाजपा आई तो रामनवमी की रैलियों पर हमला नहीं होगा
केंद्रीय गृह मंत्री अमित शाह पश्चिम बंगाल के दो दिन के दौरे पर पहुंचे थे। इस दौरान शाह ने बीरभूम में जनसंपर्क समावेश रैली को संबोधित किया था। उन्होंने कहा था कि अगर भाजपा 2024 में राज्य में 35 से ज्यादा सीट जीतकर सत्ता में आई, तो कोई भी रामनवमी की रैलियों पर हमला करने की हिम्मत नहीं करेगा। भारतीय जनता पार्टी ममता दीदी के हिटलर जैसे शासन को नहीं चलने देगी। पूरी खबर यहां पढ़ें...
शाह बोले- कांग्रेस सुधरी नहीं तो साफ हो जाएगी, असम में लोगों से कहा- मेरे जिगर के टुकड़ों
केंद्रीय गृह मंत्री अमित शाह ने असम में कहा था कि मेरे जिगर के टुकड़ों युवा भाइयो-बहनों, मुझे आने में देर हुई इसके लिए मैं माफी मांगता हूं। पहले नॉर्थ ईस्ट कांग्रेस का गढ़ माना जाता था। राहुल बाबा ने पूरे देश की यात्रा की, लेकिन त्रिपुरा, नगालैंड और मेघालय के चुनाव में कांग्रेस का सूपड़ा साफ हो गया। पूरी खबर यहां पढ़ें...​​